ועדת החוקה, חוק ומשפט, כנסת 16, פרוטוקול מספר 456, 2005-03-22 12:00

מיכאל איתן: שלום, אני פותח את ישיבת הוועדה.

מיכאל איתן: אני אקריא את סעיף 1.

רחל גוטליב: אנחנו חשבנו שהניסוח שאנחנו מציעים הוא יותר מדויק מבחינת הכוונת שיקול הדעת של השופט, אבל זה לשיקול דעתה של הוועדה.

מיכאל איתן: למה אתם רוצים לתקן את זה?

מיכאל איתן: אנחנו הרי לא נוגעים בחוק.

גבי פיסמן: אנחנו מוסיפים את התוספת של המילים: "שיקבעו באופן שלא יפגע בפרטיותו של האדם מעבר לנדרש".

גבי פיסמן: אנחנו ביקשנו שזה יהיה לאחר ששקלנו בין השאר את מידת הפגיעה בפרטיות.

מיכאל איתן: למה זה כל כך אכפת לכם?

מל פולישוק-בלוך: לא נראה לי שיש הבדל מהותי.

מיכאל איתן: יש הבדל.

מיכאל איתן: הם אומרים שאם כתוב, באופן שלא יפגע בפרטיותו, זו אמירה שעושה את האיזון בצורה אחרת מאשר אמירה, לאחר ששקלנו בין השאר את מידת הפגיעה בפרטיות.

מיכאל איתן: הרי בסך הכל אנחנו לא מדברים כאן על דבר מוחלט.

מיכאל איתן: אנחנו נותנים הנחיה לשופט.

מיכאל איתן: הם אומרים שאמירה כזו תבוא מול הצרכים האחרים של החקירה.

מל פולישוק-בלוך: אנחנו אמרנו לו שלא יפגע בפרטיות.

מיכאל איתן: אנחנו אמרנו, מעבר לנדרש.

קרן ויינשל: תמיד צריך לשקול את מידת הפגיעה בפרטיות, אך אנחנו מדברים על פקודה ישנה שבה זה לא כתוב.

קרן ויינשל: אנחנו רצינו להבהיר שמעבר למה שאתה שוקל בדרך כלל, תשקול יותר בנושא הזה.

קרן ויינשל: אני חושבת שגם הנוסח של הממשלה מבהיר את זה, למרות שזה מעלה את השאלה, האם בדברים אחרים אה לא צריך לשקול את הפגיע בפרטיות.

מל פולישוק-בלוך: יצרה מכך, זה מגוחך להגיד לשופט, תשקול את הפגיעה בפרטיות.

מל פולישוק-בלוך: הוא יודע שצריך לשקול את הפגיעה.

קרן ויינשל: זה מגוחך רק לאור זה שזה לא נמצא במקומות אחרים.

מל פולישוק-בלוך: אנחנו שמים את העיקרון של פגיעה בפרטיות ברמה קצת יותר גבוהה ממה שהיה קודם.

גבי פיסמן: היא מושמת ברמה יותר גבוהה מעצם זה שהיא כתובה פה באופן מפורש.

גבי פיסמן: בסעיפים אחרים של החוק לגבי צווי חיפוש אחרים או צווי תפיסה, זה לא מופיע.

רחל גוטליב: לפעמים המחוקק משב את תשומת לב בית המשפט באופן מיוחד ולא עושה את האיזון.

רחל גוטליב: אם מדוב בחקירת עבירה מאוד חמורה, אז גם אם יש פגיעה בפרטיות והכנסת תאמר זאת, זה בסדר.

רחל גוטליב: כל מה שצריך לומר לבית המשפט, זה שישים לב גם לשיקול הזה.

מל פולישוק-בלוך: האם אתם עומדים על כך שיהיה שינוי?

רחל גוטליב: אני חושבת שזה יותר נכון מבחינת הכנסת לומר לבית המשפט לשקול את השיקול הזה, כי זה לא ברור מה בית המשפט יעשה עם זה.

רחל גוטליב: מול מה הוא יבחן את זה?

רחל גוטליב: אם היינו כותבים חוק ומכניסים מכלול שיקולים, זה היה משהו אחר.

רחל גוטליב: הכנסת אומרת, תשקול במיוחד גם את זה.

רחל גוטליב: זה נראה לי יותר מדויק.

רחל גוטליב: זה משיג את אותה המטרה מבלי להטיל איזשהו בלבול.

מיכאל איתן: אני בעד להשאיר את הנוסח כמו שהוא.

רחל גוטליב: אנחנו לא מתעקשים על זה.

רחל גוטליב: זה לשיקול הדעת של הממשלה.

מיכאל איתן: יש לנו כאן שאלה מאחד האזרחים שמשתתף בישיבה באמצעות האינטרנט.

מיכאל איתן: הוא שואל לגבי חומר מחשב או תוכנה.

מיכאל איתן: הגדרות של חומר מחשב או פלט הם מתוך חוק המחשבים.

מיכאל איתן: בחוק המחשבים, למיטב זכרוני, חומר מחשב כולל גם תוכנה.

קרן ויינשל: תוכנה או מידע.

מיכאל איתן: אנחנו עוברים לסעיף 2.

מל פולישוק-בלוך: האם אפשר לאשר את הנוסח?

רחל גוטליב: מבחינתנו זה בסדר.

מיכאל איתן: אני עובר לסעיף 3.

מיכאל איתן: מה זה דבר שמגלם חומר מחשב?

מאיר זוהר: אנחנו מדברים על דיסקים, כל אמצעי האחסון למיניהם שמכילים את המידע.

רחל גוטליב: השאלה היתה, למה לא להחזיר את המחשב עצמו לאחר פרק הזמן שנקבע.

רחל גוטליב: מאיר זוהר הסביר שישנם מקרים שבהם לא ניתן להפריד.

מל פולישוק-בלוך: אם הם מוצאים חילופי אי מיילים, המשטרה תעתיק את זה והמחשב יחזור?

רחל גוטליב: בדרך המלך אנחנו מחזירים את המחשב.

מיכאל איתן: יש לנו שני מצבים, מצב שבו נותנים לאדם שלוקחים ממנו אפשרות להעתיק את החומר, ואת זה אנחנו עושים תוך 72 שעות, ויש לנו מצב שבו אנחנו מחזירים לו חלקים ואז מדובר על 30 יום.

רחל גוטליב: אנחנו מחזירים את המחשב ולא חלקים.

מל פולישוק-בלוך: האם בכל מקרה אתם מחזירים את המחשב תוך 30 יום?

רחל גוטליב: ישנן נסיבות שבהן לא ניתן להחזיר את המחשב.

מיכאל איתן: הוא מפרק את ההרד-דיסק ומחזיר רק את המחשב.

מל פולישוק-בלוך: נניח שאני שלחתי אי מייל שהוא מחשיד אותי, קראתי לרצוח ראש ממשלה לא בארץ.

מל פולישוק-בלוך: האי מייל הוא הראייה.

מל פולישוק-בלוך: אתם לא רוצים לקחת ולהעתיק את הראייה זהו, אלא אתם רוצים את המקור.

מל פולישוק-בלוך: איך אתם עושים זאת כך שאני אוכל להמשיך ולהשתמש במחשב שלי?

מיכאל איתן: נותנים לך תוך 72 שעות להעתיק את כל החומר, כאשר מחזירים לך את המחשב שתוך 30 יום.

מל פולישוק-בלוך: כלומר, אני אצטרך לקנות הרד-דיסק נוסף.

מיכאל איתן: כן.

מל פולישוק-בלוך: למה אני צריכה שיהיו לי הוצאות?

גבי פיסמן: כי את עברת עבירה.

מל פולישוק-בלוך: זו לכאורה עבירה.

מיכאל איתן: למה עורכים לאדם משפט והוא שוכר עו"ד שלוקח לו 10,000 דולר ואחר כך הוא יוצא זכאי?

מל פולישוק-בלוך: אבל אחר כך מחזירים לו את ההוצאות.

מיכאל איתן: לא.

מיכאל איתן: עורך התוכן של הוועדה אומר לי, כי יש היום אפשרויות לשכור שטח במאגרים חיצונים.

מיכאל איתן: אותו אדם יכול לפנות למשטרה ולבקש ממנה להעביר את החומר למאגר אחסון חיצוני.

מל פולישוק-בלוך: נניח שאדם רוצה להמשיך ולעבוד עם האי מייל שלו, הוא לא יוכל להמשיך ולעשות זאת אם אין לו את ההרד דיסק שלו.

מיכאל איתן: למה?

מיכאל איתן: הוא מעתיק את הכל.

מל פולישוק-בלוך: כמה זמן המשטרה יכולה להחזיק את ההרד דיסק?

גבי פיסמן: הקביעה היא ל-30 יום, כאשר יש אפשרות להארכה.

מיכאל איתן: יש פה בעיה אחרת.

מיכאל איתן: אנחנו מדברים על מקרה שבו נתפס מחשב, ואנחנו אומרים שהמשטרה תחזיר את המחשב תוך 30 יום.

מיכאל איתן: לא כתוב כאן שזה לא כולל את ההרד דיסק.

רחל גוטליב: הכוונה היא רק למחשב.

קרן ויינשל: זה ברור מעצם ההגדרות של חוק המחשבים.

קרן ויינשל: יש הגדרה של מחשב ויש הגדרה של חומר המגלם חומר מחשב.

מל פולישוק-בלוך: מהי ההגדרה למחשב?

קרן ויינשל: מחשב זה, "מכשיר הפועל באמצעות תוכנה לביצוע עיבוד אריטמטי או לוגי של נתונים וציודו ההיקפי, לרבות מערכת מחשבים.

קרן ויינשל: .."

רחל גוטליב: הכוונה היא לברזלים בלי החומרה.

מיכאל איתן: אבל ההרד דיסק הוא גם ברזל.

רחל גוטליב: לא.

רחל גוטליב: הוא דבר המגלם חומר מחשב.

קרן ויינשל: אין בעיה להבהיר את זה.

מיכאל איתן: האם הזיכרון לא מגלת חומר מחשב.

מאיר זוהר: כן.

מאיר זוהר: הוא מפעיל תוכנה.

מיכאל איתן: הרי יש לנו בתוך הזיכרון, זיכרון שזוכר כל עוד המחשב פועל, וברגע שמכבים אותו הוא נמחק.

מיכאל איתן: הפעולה היא אותה פעולה.

מיכאל איתן: זו פעולה של שמירת החומר והמידע.

מיכאל איתן: את זה חלק אחר של המחשב עושה.

מיכאל איתן: את זה לא עושה ההרד דיסק.

רחל גוטליב: האמת היא ההגדרות בחוק המחשבים הן קצת ארכאיות.

מיכאל איתן: למטרותינו זה מספיק.

רחל גוטליב: השאלה היא אם רוצים להגדיר בצורה מדויקת מהו מחשב, כך שיהיה ברור שזה לא כולל את המידע, שזה מה שאנחנו רוצים להחיל עליו דין מיוחד.

קרן ויינשל: אני רוצה להבהיר את זה בסעיף עצמו, כי אני לא רוצה לשנות פרשנויות של מחשב של מוסד וכו'.

רחל גוטליב: ניתן לומר, מחשב למעט דבר המגלם חומר מחשב.

מאיר זוהר: דיברנו בישיבה הקודמת על האפשרות להחזיר את המארז, אם לא את הדיסק הקשיח שעלול לשבש את החקירה.

מאיר זוהר: היו מקרים טכנולוגיים בהם אלך אהיה ניתן להפריד בין הדיסק הקשיח למארז של המחשב.

מאיר זוהר: היו מקרים אחרים שבהם היינו צריכים את המארז לצורך החקירה, כיוון שהיתה שם טביעת אצבע.

מאיר זוהר: אלה מקרים בהם אני לא יכול להפריד בין המארז לחומר המחשב.

מל פולישוק-בלוך: אז אולי שנשאיר את זה כך, וניתן לשופט להחליט אם זה מחשב או הדבר המגלם חומר מחשב.

רחל גוטליב: מה שהציעה קרן, זו הצעה טובה.

רחל גוטליב: ניתן לומר, נתפס מחשב וניתן להפרידו מדבר המגלם חומר מחשב.

רחל גוטליב: לעניין סעיף זה, מחשב-למעט דבר המגלם חומר מחשב.

מל פולישוק-בלוך: לא צריך להגיד את זה, זה ברור.

קרן ויינשל: גם לדעתי זה היה ברור.

רחל גוטליב: אם כך, נשאיר את זה כך ויימצא זמן אחר לבחון מחדש את הוראות חוק המחשב.

קרן ויינשל: לממשלה ישנן 2 הסתייגויות לסעיף הזה.

קרן ויינשל: ההסתייגות הראשונה מדברת על המילים, ניתן להפרידו מדבר המגלם חומר מחשב.

קרן ויינשל: הממשלה רוצה להוסיף את המילים הבאות: "והמחשב אינו דרוש לצורך חילוט או הגשתו כראייה לבית משפט".

קרן ויינשל: לדעתי, לא היה צריך להוסיף את זה כי זה ברור.

מיכאל איתן: אפשר להוסיף את זה.

מל פולישוק-בלוך: בואו נעבור לפרק הזמן.

רחל גוטליב: אנחנו ביקשנו לא להגביל את פרק הזמן של בית המשפט, אלא לתת לו שיקול דעת.

קרן ויינשל: בפקודה עצמה, ההוראה עצמה היא כמו הוראת הממשלה.

קרן ויינשל: אנחנו משתמשים בדברים שנמצאים בנוסח החדש, כמו לגבי מעצרים.

קרן ויינשל: אנחנו מדברים על תקופה שלא תעלה על 30 יום או 45 יום, ואז זה חוזר לבית משפט.

מל פולישוק-בלוך: חייבת להיות הגבלה של זמן.

מיכאל איתן: בואו נקבע עכשיו פרק זמן של 15 ימים, ואחר כך נתווכח על זה.

קרן ויינשל: זה קצת מוגזם.

מל פולישוק-בלוך: זה מוגזם.

מל פולישוק-בלוך: בואו נקבע פרק זמן של 30 יום.

מיכאל איתן: כשנפגש לפני הקריאה השנייה והשלישית, נתווכח על זה.

רחל דניאלי: בפעם שעברה דובר על כך שהארכה הזו תהיה במעמד שני הצדדים.

רחל דניאלי: אני לא רואה שזה מודגש בסעיף הזה.

קרן ויינשל: ירדו מזה.

מל פולישוק-בלוך: אבל זה טוב שזה יהיה במעמד שני הצדדים.

קרן ויינשל: הארכה יכולה להיות במעמד שני צדדים, אבל לא הדיון הראשוני.

קרן ויינשל: זה נראה לי לגיטימי שהארכה תתבצע במעמד שני צדדים.

רחל גוטליב: אני מבקשת שוב שתשקלו את הפרק הזמן של 30 ימים.

רחל גוטליב: מדובר בכל פעם בהטרחה של בית המשפט.

רחל גוטליב: כל חודש הוא יצטרך לכנס את כל הצדדים.

מיכאל איתן: אנחנו לא מתווכחים על זה עכשיו.

מיכאל איתן: כאשר נגיע לדיונים לקראת קריאה שנייה ושלישית, נדבר על זה.

קרן ויינשל: האם נכתוב שהארכה תהיה במעמד שני הצדדים?

מיכאל איתן: לא.

מיכאל איתן: תשאירו את זה כך.

מיכאל איתן: נדון בזה לפני הקריאה השנייה והשלישית.

מיכאל איתן: אני מקריא את סעיף 4.

מל פולישוק-בלוך: אני הייתי מורידה את המילים, קיים חש סביר.

מיכאל איתן: למה?

מל פולישוק-בלוך: זה קשה לקבוע את זה בשלב כזה.

מל פולישוק-בלוך: אני מציע לומר, קיים חשש.

מיכאל איתן: כל אחד יגיד על כל דבר, כי יש חשש.

מל פולישוק-בלוך: אז נגיד, אפשרות קרובה לוודאי.

מיכאל איתן: את הלכת עכשיו לקיצוניות השנייה.

מיכאל איתן: חשש סביר זה בסדר.

רחל גוטליב: הנושא הזה הוא מכשלה בעבודת החקירה של המשטרה.

רחל גוטליב: במרבית המקרים לא יכול קצין המשטרה תוך 72 שעות, לשקול האם יש חשש סביר.

מיכאל איתן: אבל אנחנו צריכים להגן על האזרחים ולא על קציני המשטרה.

מל פולישוק-בלוך: אבל תחשוב על הפדופילים.

רחל גוטליב: או על עברייני הלבנת הון.

רחל גוטליב: מאיר זוהר יכול לתת דוגמא מהשבוע האחרון.

מאיר זוהר: אנחנו עוסקים בחקירות פדופילים, סחר בסמים באמצעות המחשב או כל עבירה חמורה אחרת.

מאיר זוהר: לאחרונה, בדקנו 120 מחשבים של ארגון פשיעה שעוסק בהימורים, ונותן תשתית הימורים בארץ ובחו"ל לכל מיני עבריינים.

מאיר זוהר: צריך לזכור, כי אותו חוקר מחשב מיומן הוא גם החוקר שחוקר את התיק.

מאיר זוהר: הוא יושב בחקירה פרונטלית מול החשוד, הוא מבצע את החיפוש והולך לבית המשפט.

מאיר זוהר: הוא מלווה את התיק עד להגשת כתב אישום מול הפרקליטות.

מיכאל איתן: אני מבין את זה.

מיכאל איתן: אני יודע שגם חסר לכם כוח אדם, אבל התפקיד שלי הוא הפוך מהתפקיד שלכם.

מיכאל איתן: התפקיד שלך הוא לנסות ולייעל את החקירה עד למקסימום, ואתה נותן לי את הדוגמא של הפדופילים.

מיכאל איתן: אני אשאל אותך, כמה מחשבים של פדופילים החרמת בשנה האחרונה, וכמה מחשבים בכלל החרמת בשנה האחרונה?

מאיר זוהר: של חשודים בפדופיליה,לא הרבה.

מיכאל איתן: כמה?

מיכאל איתן: אני לא מאמין.

מיכאל איתן: כמה מחשבים בסך הכל החרמת?

מאיר זוהר: 150-200 מחשבים מינואר.

מיכאל איתן: נניח שהוחרמו 200 מחשבים.

מיכאל איתן: זאת אומר, ש-95% הם לא בקטגוריה של הפדופילים.

מיכאל איתן: מעניין אותי יהיה לשמוע בסוף השנה בכמה מקרים יהיו הרשעות של האנשים שמהם לקחו את המחשבים.

מיכאל איתן: אז נוכל לדעת מהפרופורציות, מי נפגע מכל העניין ועד כמה אנחנו צריכים להקשות על כולם בגלל כמה פדופילים.

מיכאל איתן: הסיטואציה היא שלקחו להם את המחשב, חומר הראיות נגדם נמצא והם כבר יושבים בבית הסוהר והם רוצים להעתיק חומר.

מיכאל איתן: יש להם זכות לעשות זאת באמצעות העורך דין שלהם.

מיכאל איתן: אנחנו צריכים למנוע העתקה של חומרים שהם בעצמם חלק מהעבירה.

רחל גוטליב: זה לב העניין.

רחל גוטליב: על מנת שקצין המשטרה יוכל לומר שיש בכך לשבש או להוות ראייה, הוא צריך לעשות את הבדיקה.

רחל גוטליב: 72 שעות לא מספיקות לצורך זה.

מיכאל איתן: תקדישו לזה תקציב נוסף.

מיכאל איתן: אני אכתוב לך הצעה למכרז, תעשו מכרז עם מעבדות וכל אחד שיגיע יקבל הסמכה לבצע זאת.

מיכאל איתן: בארצות הברית את החומר המודיעיני הכי רגיש עושים בבתי חרושת פרטיים.

מיכאל איתן: אני מאמין בפטריוטיות של האדם וביושרה שלו, גם אם הוא לא עובד ציבור.

מיכאל איתן: לצערי הרב, אני גם מוצא גנבים ורמאים ומקבלי שוחד בין עובדי הציבור, כולל גם שוטרים.

מיכאל איתן: זה שזה נעשה במשטרה, זו לא ערובה.

מל פולישוק-בלוך: יש גורמים פרטיים שמפתחים את הכלים הכי משוכללים והכי סודיים של צה"ל.

רחל גוטליב: אתה נותן לו סמכות חדירה לתחום הפרטיות.

מיכאל איתן: אני לא נותן לו סמכות חדירה.

מיכאל איתן: אתם אומרים לי כי אין מספיק כוח אדם לבצע את זה.

רחל גוטליב: לא אמרנו את זה.

רחל גוטליב: אמרנו שלהעתיק אין בעיה.

רחל גוטליב: הבעיה היא לא הבעיה הטכנית של העתקה.

רחל גוטליב: אם לזה אדוני מכוון, לא צריך חברה פרטית.

רחל גוטליב: המשטרה עושה את זה.

רחל גוטליב: הבעיה היא הצורך בחדירה לתוך חומר המחשב, על מנת לבדוק אותו, לראות מה יש שם ולהחליט האם מסירתו של החומר תשבש או תביא לביצוע עבירה.

מיכאל איתן: אין מה לעשות, אתם צריכים לעשות את זה תוך 72 שעות.

מיכאל איתן: אדם ב-72 שעות יכול לאבד את העסק שלו.

רחל גוטליב: אנחנו אל מדברים על עסק.

מיכאל איתן: אני יודע שמדובר במחשב ביתי שלו, אבל העסק שלו יכול להיות שם גם כן.

גבי פיסמן: אם זה עסק, זה מכוסה.

מל פולישוק-בלוך: אנחנו מדברים על העיסוק שלו.

מל פולישוק-בלוך: לא מדובר רק בתחביב.

מיכאל איתן: יו"ר הוועדה בעל תפיסה, שהמחשב בוא הרחבה של המוח.

מיכאל איתן: כל פעם שלוקחים לאדם את המחשב שלו, זה כאילו לקחו לו את המוח ושמו אותו במשטרה.

מיכאל איתן: לפעמים יותר טוב לו אם ייקחו אותו למשטרה עם המחשב ויחזיקו אותו בבית הסוהר, מאשר יחזיקו אותו בחוץ ואת המחשב בבית הסוהר.

מיכאל איתן: אני מוכן שיעצרו אותי עם המחשב.

מיכאל איתן: אני מבקש, שכאשר המשטרה לוקחת מוח היא תעשה מאמץ יותר גדול על מנת לתת לי אפשרות להעתיק את החומר.

גבי פיסמן: מאחר ואתה נותן לאותו קצין משטרה את שיקול הדעת כדי להכריע האם קיים חשש שזה יביא לשיבוש הליכי חקירה, אתה צריך לתת את מסגרת הזמן שתאפשר את השיקול הזה.

רחל גוטליב: אני חייבת לומר דבר נוסף.

רחל גוטליב: מדובר בהצעת חוק פרטית שאנחנו מלכתחילה התנגדנו לה, בגלל המכשלות האלה.

רחל גוטליב: הגענו לוועדת שרים ויו"ר ועדת השרים טומי לפיד, שכנע אותנו לאפשר זאת תוך 30 ימים.

רחל גוטליב: אנחנו מגיעים לוועדה ושומעים על 72 שעות.

מיכאל איתן: אני מדבר על העתקה.

מל פולישוק-בלוך: תן להם עוד קצת זמן.

מיכאל איתן: אני לא רוצה.

מיכאל איתן: הם באים לכאן עם כוונות טובות, אבל בפועל, כאשר הסמכות הזו ניתנת לאותו מפקח, הוא אומר לאותו אדם שכיוון שיש לו סמכות לשבוע, שיבוא בעוד שבוע.

מיכאל איתן: זה מה שיהיה.

מיכאל איתן: מה שיהיה הגבול העליון, זה מה שיהיה הגבול התחתון.

מיכאל איתן: בואו נחשוב מהי הסיטואציה.

מיכאל איתן: בא אדם חשוד שלקחו לו את המחשב ויושב במעצר.

מיכאל איתן: נניח שהוא רוצה להעתיק את החומר, לא בטוח שהוא יגיע תוך 72 שעות, כיוון שייקח זמן עד יעצרו אותו ועד שהוא יבוא.

מיכאל איתן: בסך הכל הוא בא להעתיק.

מיכאל איתן: מה הוא יעשה עם החומר המועתק?

מיכאל איתן: אם הוא חשוד בריגול נגד ביטחון המדינה, אז מפקח משנה יגיד כי זו עבירה רצינית.

מיכאל איתן: אם הוא יהיה חשוד בהימורים, אז הקצין יחליט אם הוא חושב שהוא בנסיבות הקיימות יכול להשתמש בחומר.

מיכאל איתן: יהיו מצבים בהם הוא יחליט לתת לו את המחשב גם מבלי לבדוק.

מיכאל איתן: אני לא מוכן שהקצין הזה יקל ראש בכל הבעיה, כיוון שיש לו מרווח של זמן.

מיכאל איתן: סך הכל נותנים לו להעתיק חומר.

מיכאל איתן: הוא לא יוכל להשמיד ראיות.

מל פולישוק-בלוך: כרגע הזכרתם שנתפסו 120 מחשבים.

מל פולישוק-בלוך: האם זה של עסק או של אדם פרטי?

מאיר זוהר: זה של אדם פרטי, אבל בעצם מדובר בארגון פרטי.

מאיר זוהר: זה נלקח ממשרדים.

מל פולישוק-בלוך: אם כך, יש כאן נתונים מוטעים.

מל פולישוק-בלוך: 120 המחשבים לא נכנסים כלל להגדרה הזו.

מל פולישוק-בלוך: הם נכנסים להגדרה של עסק ושל מוסד.

מל פולישוק-בלוך: לאדם פרטים לא יהיו כל כך הרבה מחשבים.

קרן ויינשל: הסעיף הזה יחול גם על מחשב של מוסד.

מל פולישוק-בלוך: בחוק עצמו יש כללים אחרים לעסק.

מל פולישוק-בלוך: אנחנו מדברים כאן היום על כללים למחשב פרטי.

מיכאל איתן: גם בעסק מעתיקים.

מיכאל איתן: חשוב לנו לתת גם לעסקים את האפשרות להעתיק.

מל פולישוק-בלוך: כל מה שדיברנו עליו עד עכשיו, הוא לא לגבי עסק.

מל פולישוק-בלוך: רק הסעיף האחרון חל גם על עסקים.

מיכאל איתן: בואו נגיד שיהיה כתוב בחוק כי מדובר על 72 שעות, ונמצא מנגנון שבצו של שופט ניתן יהיה להאריך את התקופה הזו לתקופה יותר ארוכה.

רחל גוטליב: הבעיה היא שגם כאן תהיה הטרחה של כל המערכת.

רחל גוטליב: בחוק המעצרים נקבע פרק זמן של 24 שעות, וכיוון שחששנו שלא נעמוד זה, נתנו סמכות לקצין משטרה בכיר להאריך את זה.

רחל גוטליב: אני מדברת על שיקול דעת נוסף, אינסטנציה עליונה.

מל פולישוק-בלוך: שבועיים זה המון זמן.

רחל גוטליב: אבל המשטרה חייבת לחקור.

מיכאל איתן: זה לא בא בחשבון.

מל פולישוק-בלוך: אבל זה לא מונע את החקירה, אלא רק את המשך קיום העבירה.

רחל דניאלי: אתם צריכים לזכור שזה ממילא אחרי הגשת כתב אישום תהיה לו זכות העתקה.

רחל דניאלי: גם אחרי הגשת כתב האישום הוא יוכל להמשיך ולבצע את העבירה באמצעות אותו חומר.

רחל דניאלי: הסעיף הזה נועד למנוע שיבוש חקירה בלבד.

מיכאל איתן: אני חוזר ואומר, שצריכים למצוא מנגנון שיאפשר הארכה שתהיה בכפוף לביקורת.

מיכאל איתן: נניח שאדם בא למשטרה ואומרים לו כי הוא לא יכול להעתיק את החומר, כי קיים חשש סביר שהוא לא בסדר.

מיכאל איתן: אם המשטרה יודעת כי מדובר בפדופיל, גם מבלי לבדוק את החומר היא יכולה להגיד שהיא ראתה תמונה במחשב והיא לא צריכה יותר מזה כדי לומר שיש חשש סביר שהוא ישתמש בזה.

מיכאל איתן: אני רוצה למצוא מנגנון לפיו החשש הסביר ייקבע לא רק על ידי פתיחה וסריקה של כל החומר שנמצא שם בתוך המחשב.

מיכאל איתן: אני מנסה לחשוב באיזו צורה זה יכול להיות.

מיכאל איתן: אם הוא יידע שיש שם דברים לא בסדר, הוא גם לא יעתור.

מיכאל איתן: אם הוא יודע שאין לו שם שום דבר, הוא צריך שתהיה לו אפשרות לפנות לבית משפט.

גבי פיסמן: יש לו תמיד אפשרות לפנות לבית המשפט.

מל פולישוק-בלוך: אני כתבתי: "קצין משטרה בדרגת מפקח משנה רשאי לדחות בקשה, כאמור בפסקה 2, להעתקת חומר".

מל פולישוק-בלוך: כלומר, הנורמה שאפשר להעתיק, אבל קצין משטרה בדרגה בכירה יכול למנוע זאת.

מל פולישוק-בלוך: אני לא מבינה למה זה לא מספיק.

מיכאל איתן: התנאי שמותר לו לא למסור, זה שקיים חשש שזה יביא לשיבוש החקירה או לביצוע העבירה.

מיכאל איתן: בנוסף, יש לנו גם תנאי של זמן, תוך 72.

מיכאל איתן: הם אומרים כי התנאי שהוא יקבל את השיקול הדעת אם זה מביא לשיבוש חקירה או לא, לוקח להם יותר מ-72 שעות.

מיכאל איתן: הקשר בין שני התנאים מייצר להם קושי.

קרן ויינשל: המנגנון שמציעה רחל נשמע לי מאוד סביר.

קרן ויינשל: נקבע כי מדובר על תקופה של 72 שעות, ובמידה שהמשטרה תזדקק ליותר זמן, יהיה ניתן להאריך את התקופה ל-72 שעות נוספות.

מאיר זוהר: זה לא מספיק.

רחל גוטליב: נניח שאחרי תקופת הזמן הזו עדיין לא הספקנו, מה יהיה אחרי זה?

קרן ויינשל: יהיה ניתן לפנות לשופט.

קרן ויינשל: למה 6 ימים לא יספיקו?

מיכאל איתן: אנחנו נחליט על 72 שעות, כאשר נאפשר הארכה של התקופה בתקופות נוספות של 72, בתנאי שיחתום על זה קצין בדרגת ניצב או מפקד מחוז.

קרן ויינשל: בלי הגבלה על כמות הפעמים.

מיכאל איתן: אנחנו נקבע זאת עד שבועיים.

מיכאל איתן: אחרי זה ניתן לפנות ולבקש צו שיפוטי.

מיכאל איתן: זה בהנחה שגם האזרח יוכל לפנות לבית המשפט נגד הניצב הזה.

מל פולישוק-בלוך: במקרה שבו תפסתם 120 מחשבים, כל שופט היה נותן הארכה.

מיכאל איתן: אני עובר לסעיף 4 (ב).

רחל גוטליב: אנחנו ביקשנו אדם בעל תפקיד מיומן, אדם מומחה.

מיכאל איתן: אנחנו נותנים לכם אפשרות לבחור כל שוטר.

רחל גוטליב: ישנה הגדרה של בעל תפקיד מיומן.

קרן ויינשל: זה מי שיכול לעשות חיפוש.

מיכאל איתן: בסדר, תשאירו את זה כך בלי מה שנכתב בסוגריים.

מיכאל איתן: מחר אנחנו נקיים הצבעה על כך לקריאה ראשונה.

מיכאל איתן: תודה רבה, הישיבה נעולה.